b'\n_START_ARTICLE_\nPahan pauloissa\n_START_SECTION_\nJuoni\n_START_PARAGRAPH_\nWall Streetin lakimies Joe Morse sekaantuu asiakkaansa laittomiin liiketoimiin, asettaa n\xc3\xa4in rehellisen\xc3\xa4 vedonly\xc3\xb6ntiv\xc3\xa4litt\xc3\xa4j\xc3\xa4n\xc3\xa4 toimivan veljens\xc3\xa4 vaaraan ja joutuu itse p\xc3\xa4\xc3\xa4miehen\xc3\xa4\xc3\xa4n toimivan suurrikollisen ja poliisin v\xc3\xa4lienselvittelyn keskelle.\n_START_SECTION_\nVastaanotto\n_START_PARAGRAPH_\nHelsingin Sanomien Helena Yl\xc3\xa4nen luonnehti elokuvaa sen tv-esityksen alla 1977 klassiseksi moraaliseksi taideteokseksi. Sen suurimpana hienoutena h\xc3\xa4n piti George Barnesin kuvausta.  Video-oppaassa vuodelta 1994 Bello Romano kutsui elokuvaa todelliseksi kulttitrilleriksi ja antoi sille nelj\xc3\xa4 t\xc3\xa4hte\xc3\xa4 viidest\xc3\xa4, mik\xc3\xa4 vastaa sanallista arviota \xe2\x80\x9derinomainen\xe2\x80\x9d._NEWLINE_The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.'